Document ID: 32007R1413

Title and Content:
ΚΑΝΟΝΙΣΜΌΣ (ΕΚ) αριθ. 1413/2007 ΤΗΣ ΕΠΙΤΡΟΠΉΣ της 30ής Νοεμβρίου 2007 ο οποίος καθορίζει τον συντελεστή μείωσης όσον αφορά την έκταση με ενεργειακές καλλιέργειες ανά γεωργό για τις οποίες ζητείται ενίσχυση κατά το έτος 2007 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1), και ιδίως το άρθρο 89 παράγραφος 2, Εκτιμώντας τα ακόλουθα: (1) Το άρθρο 89 παράγραφος 1 του κανονισμού (ΕΚ) αριθ. 1782/2003 καθορίζει σε 2 000 000 εκτάρια τη μέγιστη εγγυημένη έκταση για την οποία μπορεί να χορηγηθεί ενίσχυση για ενεργειακές καλλιέργειες βάσει του άρθρου 88 του εν λόγω κανονισμού. Το άρθρο 89 παράγραφος 2 προβλέπει ότι, όταν η έκταση για την οποία ζητείται ενίσχυση υπερβαίνει την μέγιστη εγγυημένη έκταση, η έκταση ανά γεωργό για την οποία ζητείται ενίσχυση μειώνεται αναλόγως όσον αφορά το έτος αυτό. (2) Σύμφωνα με το άρθρο 4 του κανονισμού (ΕΚ) αριθ. 1973/2004 της Επιτροπής, της 29ης Οκτωβρίου 2004, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1782/2003 του Συμβουλίου όσον αφορά τα προβλεπόμενα καθεστώτα στήριξης βάσει των τίτλων IV και IVα του εν λόγω κανονισμού και τη χρήση των εκτάσεων γης που προκύπτουν από την παύση καλλιέργειας για την παραγωγή πρώτων υλών (2), ο συντελεστής μείωσης των εκτάσεων καθορίζεται πριν από τη χορήγηση των ενισχύσεων στους γεωργούς και το αργότερο έως τις 31 Ιανουαρίου του επόμενου έτους με βάση τα στοιχεία που κοινοποιούνται σύμφωνα με το άρθρο 3 παράγραφος 1 στοιχείο β) αυτού του κανονισμού. (3) Σύμφωνα με το άρθρο 3 παράγραφος 1 στοιχείο β) του κανονισμού (ΕΚ) αριθ. 1973/2004, τα κράτη μέλη κοινοποίησαν στην Επιτροπή τα στοιχεία σχετικά με τη συνολική έκταση για την οποία ζητήθηκε ενίσχυση για ενεργειακές καλλιέργειες σύμφωνα με το άρθρο 88 του κανονισμού (ΕΚ) αριθ. 1782/2003 όσον αφορά το 2007. Με βάση αυτές τις κοινοποιήσεις διαπιστώθηκε ότι η συνολική έκταση για το 2007 ανήλθε σε 2 843 450 εκτάρια. (4) Επειδή η προαναφερόμενη έκταση των 2 843 450 εκταρίων υπερβαίνει την ανώτατη εγγυημένη έκταση των 2 000 000 εκταρίων η οποία είναι επιλέξιμη για ενίσχυση, πρέπει να καθοριστεί ο συντελεστής μείωσης ανά γεωργό της έκτασης για την οποία ζητείται ενίσχυση κατά το 2007. (5) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης των άμεσων ενισχύσεων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο συντελεστής μείωσης της έκτασης ανά γεωργό για την οποία ζητείται ενίσχυση για ενεργειακές καλλιέργειες σύμφωνα με το άρθρο 88 του κανονισμού (ΕΚ) αριθ. 1782/2003 όσον αφορά το 2007 είναι 0,70337. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Νοεμβρίου 2007.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2723
2442
2460
937
2443

EuroVoc IDs (Expanded): 2723
2442
2460
937
2443

Dataset Source: meu

Split: train